NETFLIXOVA SERIJA
Nisam vam htjela lagati od samog početka.
Silom prilika otišla sam na taj spoj i upoznala Tae-mooa…
Na spoj?
A zašto ste vi išli na spoj?
Prijateljica sam gđice Jin iz Marine grupe.
Ona nije htjela ići na spoj, pa…
I?
Kad je Tae-moo shvatio da sam varalica,
tražio me da mu glumim djevojku
jer nije želio tratiti vrijeme na spojeve na slijepo.
Dakle, vi niste ni bili pravi par,
nego ste se viđali da prevarite mene?
-Tako je. Ali… -Ako između vas nema ničega,
-ne moram više trošiti vrijeme. -Ali…
Prestanite se viđati s Tae-moom.
Mislim da ne želite biti u situaciji
koja se može pogrešno protumačiti.
Gospodine, nešto bih vam željela reći…
Da, Sung-hoone?
Molim?
Što s Tae-moom?
Dobro sam!
Da, idemo.
Mama!
Hajde, Tae-moo!
Tata!
Što vi radite ovdje?
Gospodine.
Niste me čuli?
Neću da itko vidi išta što se može pogrešno protumačiti.
Djede…
Ne želim da me tako zovete.
Što mislite, tko je kriv što je Tae-moo doživio nesreću?
Dobro sam, ne uzrujavaj se.
Jesi li dobro, Tae-moo?
Jesi li još što ozlijedio?
Bio si u lažnoj vezi jer nisi želio ići na spojeve na slijepo?
Kako si mogao tako lagati?
Idem ja, predsjedniče Kang.
Djede.
Mi nismo u lažnoj vezi.
Ja volim Shin Ha-ri.
EPIZODA 11
Jesi li
i ti znao za ovo?
Žao mi je.
Dakle, urotili ste se da me prevarite?
Gadovi mali!
Nemoj se ljutiti na Sung-hoona.
Tajnik mi je. Mora biti na mojoj strani.
Gdje ti je pamet?
Moraš to smjesta okončati!
Dobro.
Ali…
nemoj očekivati praunuke.
Molim?
-O čemu ti… -Nikad više neću upoznati
ženu koju volim kao Ha-ri.
Čini što te volja
ako želiš da se posvetim poslu i da se nikad ne oženim.
Ti to meni prijetiš?
Djede, nisam tako…
A što ako kažem: „Preko mene mrtvog”?
Bila ti je draga kad si mislio da je Geum-hui.
Ali tada
nisam znao da je sve to bila laž.
Sve u vezi s njom je laž.
Ja sam je na to natjerao.
Prisilio sam je na ugovor o vezi.
Sve je ovo najvećim dijelom moja krivica.
Zato usmjeri svoju mržnju na mene,
a prema njoj budi blaži.
Zaista mi je stalo do nje,
djede.
Baš mi je drago što Tae-moo nije ozbiljno stradao.
Njegov se djed sigurno jako iznenadio.
Jest.
A što ti je rekao?
Dao ti je novac i rekao da prekinete?
Pokušavaš me razvedriti?
Ma ne.
Sjećaš li se mojeg bivšeg s faksa? Onog tipa iz indie-benda.
Bila sam luda za njim, pa mu je moj tata dao omotnicu punu love.
I onda je on nestao s tom omotnicom.
Što je ovo?
Zašto posljednjih dana toliko pada kiša?
Oprosti, Young-seo, ali moram natrag u bolnicu.
Što? Zašto? Pada kiša!
Oprosti. Možeš li stati?
Trebali biste krenuti natrag.
Dobro.
Oprostite.
Pada kiša,
pa sam se zabrinula
za Tae-mooa.
Možeš k njemu.
Nemoj paliti svjetlo.
Zašto stojiš tu?
Gledao sam kroz prozor.
Zašto si se vratila?
Da pogodim…
Zato što sam ti nedostajao?
Da, u pravu si.
Dođi.
Vidiš li ono ondje?
N Seoul Tower? Što s njim?
Upravo sam se sjetio da mi je otac jednom rekao
da nalikuje na božićno drvce.
Što ti misliš?
Sad kad kažeš, i meni se tako čini.
Toga dana
otac se našao u nezgodnom položaju.
Ulovio sam ga kako umata božićne poklone za mene.
Plačući sam pitao postoji li Djed Božićnjak.
Majka me jedva umirila.
Tvoji su se roditelji sigurno uspaničili.
Jesu.
Ali majka mi je rekla
da otac umata poklone kad Djed Božićnjak ima previše posla.
Dobro se izvukla.
Još sam nekoliko godina vjerovao u Djeda Božićnjaka.
Ne sjećam se kad sam zadnji put
ovako dugo gledao kišu.
Hvala što si se vratila jer si se brinula za mene.
Nekoć sam to mrzio.
Izraze suosjećanja ili brige.
Činilo se da nitko ne zna što osjećam.
Tuđe su mi riječi i geste djelovale prazno.
Počeo sam glumiti da sam dobro, pa sam u to i povjerovao.
Ali jednog dana…
Shvatio sam da trunem iznutra.
Zato sam neko vrijeme jako patio.
Na tvome mjestu
svatko bi se tako osjećao.
Ta prometna nesreća…
Ja sam za nju kriv.
Nemoj ići, mama.
Rođendan mi je.
Tata, rekao si da ćeš me danas voditi u zabavni park.
Tae-moo.
Brzo ćemo se vratiti, dobro?
Vraćamo se da možemo ići u zabavni park, Tae-moo.
Pričekaj još malo.
Požurite se. Već kasnimo.
Brzo!
Tae-moo, ne smiješ tako razgovarati s mamom.
Da, dobro.
Mama dolazi?
Da. Uskoro će doći. Dobro?
Požurimo se.
Tata!
Tae-moo, ne gledaj!
-Mama! -Ne gledaj!
Mama!
Tae-moo, dođi!
Mama!
Tae-moo!
Tata!
Nemoj plakati, Tae-moo!
Mama!
U snovima
roditeljima nikad ne vidim lica.
Uvijek im vidim samo potiljke.
I svaki put pomislim
da mi možda zamjeraju.
I da mi zato…
ne žele pokazati lica.
Čak ni u snovima.
Kako možeš
pričati takve besmislice?
Tae-moo.
Znaš li kako si se ozario maloprije
kad si pričao o roditeljima?
Vidjela sam na tvojem licu…
koliko su te roditelji voljeli.
Silno su te voljeli. Zbilja misliš…
da ti zamjeraju?
Pobogu.
Tvoja me priča uplašila.
Možda misliš da sam ja kriva za tvoju nesreću, pa mi zamjeraš?
Nipošto!
Kako to možeš pomisliti?
Eto, vidiš.
Tako ti razmišljaš.
Kako bi tvoji roditelji mogli zamjerati…
vlastitom sinu?
Vjerojatno žele
da budeš sretan, više od ikoga.
Mislio sam…
da ja to ne zaslužujem.
Mislio sam da nikad ne smijem…
oprostiti samom sebi.
Uvjerena sam…
da žele da budeš sretan.
Vjerojatno se nadaju
da ćeš se osloboditi tereta prošlosti…
i voditi sretan život.
Koji je meni vrag?
Stvarno sam ovdje zaspala?
Lijepo spavaj.
Stani!
Ovako rano ideš na posao?
Da.
Danas imamo mnogo posla.
Vidiš kako daješ sve od sebe da zaradiš.
Možeš ti to! Želim ti uspješan dan!
Hvala.
I čuvaj se.
-Da, ali… -Hajde.
Ne preskači obroke i nemoj jesti gluposti, dobro?
-Dobro. -Ponosna sam na tebe.
Hajde.
-Bok, vidimo se. -U redu.
Gdje mi je mobitel?
Da nije ostao u bolnici?
Ha-ri!
Što ti ovdje radiš?
Izvoli, Ha-ri.
Hej!
Dakle, ovdje sam ga ostavila? Mislila sam da sam ga izgubila!
Hvala ti, prijateljice!
Pogledaj komentare ispod videa tebe i Min-wooa.
Zašto?
Zamršeno je. Samo pogledaj.
Yoo-ra je napravila frku.
Chef Lee Min-woo i istraživačica krasan su par.
Istina. Možda su već u vezi.
Od ranog ti jutra stižu obavijesti,
pa sam pogledala je li sve u redu.
Pristaju si, zar ne?
Ja sam mu djevojka,
a čak se i ja slažem da su lijep par.
Možda i prelijep.
Ona je zatreskana u Min-wooa već sedam godina
i glumi mu prijateljicu.
A sad mu se upucava koristeći posao kao izliku.
Što je najgore, hoda s predsjednikom tvrtke u kojoj radi.
Vječito se pravi suosjećajna i dobra.
Izigrava žrtvu,
a istovremeno žonglira s dvojicom muškaraca.
Zlo mi je od toga.
Nije li u tom slučaju prava zmijurina?
Prijelomna vijest! Dečko joj je predsjednik Go Fooda!
Bože dragi. Dakle, vara i predsjednika i chefa?
Za Boga miloga…
Dakle, hoda sa šefom da dečku osigura posao?
Ovo je kao jeftina sapunica.
Istraživačica je mustra.
Misliš li da je istina to što pišu u komentarima?
Da, zato je to i objavila.
Slika govori tisuću riječi.
Kako može hodati sa zaposlenicom u ovakvom trenutku?
Čemu uopće uklanjati video
i blokirati komentare
kad ljudi iznutra, poput vas, trube uokolo?
Nije tako, gospodine.
Samo smo zabrinuti.
Ako ste zabrinuti,
pripazite što govorite!
Bili ste s nadređenima, zar ne? Što su rekli?
Gđica Shin bit će kažnjena?
Gđice Kim, stavili ste onaj papir na vrata?
Jesam.
ZABRANJEN ULAZ OSIM TIMU 1
Dajte, svi smo mi istraživači hrane.
Poput obitelji smo, zar ne?
Jeste li vi znali da se viđaju?
Da smo znali,
bismo li izgledali ovako zgranuto?
Kako je gđica Shin uopće zavela g. Kanga?
Mislite li da Kang zna da ga je varala?
A što mislite, zašto on danas nije na poslu?
Zbog šoka i srama što mu je nabila rogove.
Ne bih ni ja došla na njegovu mjestu.
Ni u ludilu.
Oprostite što kasnim.
Znate li koliko je sati? Niste se javili kad sam vas zvala!
Žao mi je. Izgubila sam mobitel.
-Ugodan dan želim. -Bok.
Znate kakva je situacija, zar ne?
Znam.
-Ali, gđo Yeo… -Samo malo. Slušajte me.
Nadređeni žele da prestanemo raditi na projektu.
Molim?
-Što? -Uklonili su video
i blokirali sve komentare,
no priča se već proširila. Ne sluti na dobro.
Čini se da smatraju da nije pametno nastaviti s projektom
koji nosi vaše ime.
Što će onda biti s projektom?
Dodijelit će ga Timovima 2 i 3.
Što ćemo onda mi raditi?
Besposličariti?
Žele da pomažemo Timovima 2 i 3.
Mi smo obavili sav posao,
a drugi će timovi pokupiti zasluge.
Nadao sam se promaknuću.
Onda ništa…
Predsjednik uprave bojao se Tae-moove reakcije,
pa je zabranio da mu kažu.
Stvarno?
A što je s tobom? Jesi li dobro?
Ogovaraju li te kolege?
Ma ne. Uopće me ne ogovaraju.
Baš sam krenula na ručak s kolegama.
Moram ići.
Dobro onda.
Da. Nazvat ću te poslije.
I ja tebe. Volim te.
Ti se baš dobro zabavljaš.
Što? Zašto tako buljiš u mene?
-Imaš mi nešto reći? -Budi jako oprezna.
Zar si ne poznaješ oca?
Zašto mi kvariš raspoloženje?
Zašto spominješ tatu?
Ne smiješ na poslu davati do znanja da si u vezi.
Bit će ljut ako sazna da hodaš sa Sung-hoonom.
Gledaj svoja posla.
Da se nisi usudila reći mu. Inače si gotova.
Bez brige!
Ne činim to za tebe.
-Molim? -Ne činim to za tebe!
Neću mu reći
radi Sung-hoona.
To je najviše…
što mogu učiniti za njega.
Znaš što hoću reći?
Aha.
Što je ovo?
Sung-hoon joj se zbilja svidio.
Šteta što imamo isti ukus u muškarcima.
Nisam ni trebala doći na posao.
Da.
-Sjednimo. -Dobro.
Može.
Pitam se gdje je gđica Shin. Nisam je vidjela u kantini.
Ne brinite se za nju. Moramo se brinuti za sebe.
Zaista nam je otežala boravak na poslu.
Jesi li čula?
Ona ženska iz Razvojnog tima 1 koja hoda s g. Kangom…
Čuo sam da je samo zato osvojila nagradu Mega Hit.
-Stvarno? -Aha.
Vidjela sam fotku, nije baš ljepotica.
Pitam se kako je uspjela zavesti predsjednika Kanga.
Baš!
Kažu da je petljala i s onim drugim tipom.
-A da kažemo predsjedniku Kangu? -Hoćeš ti?
-Baš zabavno! -Molim?
Vidim da vam je baš zabavno razgovarati o nečemu
-nepotvrđenom. -Tko ste vi?
Ja? Ja sam iz Tima 1.
Baš kao i zaposlenica o kojoj govorite.
Pomoćnik voditeljice Gye.
Zdravo, gospodine.
Nije osvojila nagradu zato što hoda s predsjednikom Kangom.
Oduvijek je sposobna.
-Nije li? -Jest.
Gđica Shin sjajna je u svojem poslu.
Naravno!
Tu je nagradu osvojila nadmašivši svojeg nadređenoga.
Ja sam taj kojeg je nadmašila.
-Aha. -Pobijedila me.
-To dovoljno govori. -Jasno, da.
Nemojte govoriti ružno o nečemu o čemu ništa ne znate.
Dobro?
I još nešto. Gđica Shin
neusporedivo je ljepša od vas.
Molim?
Vidiš? To je…
Idemo. Da.
Doviđenja. Čekaj mene!
G. Gye, baš sam uživala. Nisam znala da ste takva faca.
Nije to ništa.
Da. Ti si o ovome najviše brundao,
ali ona je ipak tvoja kolegica iz tima.
Naravno, moram zauzeti kolegičinu stranu.
Ja smijem ogovarati svoju obitelj,
ali ne dopuštam da to drugi čine.
Vidi ti njega.
Što?
Gđice Shin!
Koliko ste dugo tu?
G. Gye!
Bože moj.
-Čekajte, gđice Shin. -Čekajte. Možete li pustiti…
Oprostite.
Mislila sam da me mrzite.
Volim vas.
Otkud ti ovdje? Nalaziš se s Ha-ri?
Da. Ima li kakvih novosti?
Što? Mama, nema nikakvih loših vijesti, zar ne?
Ne, zašto?
Young-seo pita. Imam dostavu.
-Idi, brzo. -Odoh.
Čuj ti njega. Samo sam pitala kako ide posao.
-Gđo Han. -Da.
Pivo i dvije porcije piletine.
Za Ha-ri i mene.
-A da? -Da.
Može.
Sama ću natočiti pivo.
Slobodno.
Mislim da još ne zna, hvala Bogu.
Čovječe, predsjednik Go Fooda hoda sa zaposlenicom.
Ali procurilo je da ga je prevarila
i nastao je potpuni kaos.
Samo malo, kći vlasnika radi u Go Foodu.
-Da. -Tako je.
Hej, prolijevaš naše dragocjeno pivo. Trgni se!
-Oprostite. -Young-seo!
Da pitamo vlasnike?
Gospodine!
-Molim? -Jeste li vi rekli
da vaša kći radi u Go Foodu?
Jesam, zašto?
Zašto si vrisnula? Što ti je?
-Ja… -Evo.
-Evo… -Ja ću…
cijeli lokal počastiti pićem.
-I hranom! -Stvarno?
Dodajte jelovnik.
-Dakako. -Ja bih dva piva.
-Gospodine, može pivo? -Imamo mnogo gostiju.
-Polako. -Da, nježno.
Boli te?
Onda još nježnije.
-Nismo. -Nismo.
Vratit ću se poslije.
Čekajte.
Ti si kriv za ovo!
I meni je grozno.
Što?
Polako.
Uvucimo prvo ovu ruku.
Također, mrzim kad mi dišeš
za vrat.
Zašto si šapnuo?
Bolje to nego da sam viknuo.
-To sam učinio za tebe. -Nisi trebao, hvala.
Evo!
Dobro mirišeš. Što je to?
Daj!
Sam se zakopčaj.
Donio si sve što sam tražio, zar ne?
Čemu to sve?
Što će ti najednom toliko knjiga?
Dosadno mi je.
Djed mi ne dopušta da radim.
Možda će ti trebati.
Što misliš poduzeti
u vezi s Ha-ri?
G. Kang se tomu žestoko protivi.
Ne možeš mu to nametati.
Bi li ti odustao od Young-seo da se njezin otac usprotivi vašoj vezi?
Krivo mi je zbog djeda,
no neću odustati od Ha-ri.
Nikad nisam mislila da ću potrošiti 457 000 vona na piletinu.
Trebala bih ovo uokviriti.
Ali zašto si počastila cijeli restoran?
A što misliš? Nisam htjela da saznaju za tebe!
Hvala ti.
Ionako nemam mnogo.
Ovaj ću mjesec biti švorc.
Moj vrat.
Boli te?
Young-seo, mora da te boli.
Gdje te boli?
-Ovdje te boli? -Da, baš tu.
Shin Ha-ri.
Budi zahvalna što imaš prijateljicu poput mene.
I jesam.
Zato sam tako dobra prema tebi.
Da.
Za sve je ovo kriva Yoo-ra.
Njih su dvoje napravili nered i sad šute?
Je li te Min-woo zvao?
Jest, ali…
Ali?
Jednostavno se
nisam javila.
Zašto? Trebala si vikati na njega.
I namjeravala sam,
ali shvatila sam
da sam i ja kriva.
Jedan komentar glasio je otprilike ovako:
„Ako je zatreskana sedam godina,
praktički je vrebačica.”
Ne opterećuj se glupim komentarima. To ti nije nalik.
Hej, i ti si rekla da sam opsjednuta njime.
To je drugo!
Ako je moja najbolja prijateljica tako mislila,
što je tek…
Yoo-ra mislila o meni?
Zato ću samo reći…
da smo kvit.
Kako to možeš reći o ovome svemu?
Da je o meni riječ, udarila bih Yoo-ra šakom u glavu.
Ja sam Krvava Glava, sjećaš se?
Da ti opet pokažem svoje umijeće?
Young-seo.
Ha-ri.
Što?
Halo?
Zdravo. Je li to Shin Ha-ri?
Tko je to?
Zovem da te podsjetim na nešto važno.
Znaš li o čemu je riječ?
Što radiš, Tae-moo?
A što misliš?
Zovem curu koja zanemaruje svog ozlijeđenog dečka.
Očekivao sam te poslije posla.
Oprosti. Danas sam bila u strašnoj gužvi.
Znaš li s kim sam?
Što? S kim si?
S prijateljicom.
Vjerojatno je poznaješ.
Ja? Prijateljica koju ja poznajem?
-Tko? -Imam takvu prijateljicu.
Pažljivu prijateljicu koja me sluša kad god sam ljut.
Kad bolje razmislim, dosta ti sliči.
Onda je ta prijateljica jako lijepa, nije li?
Nije. Jako je ružna.
Molim? Hej!
Šalim se.
Riječ je
o poklonu koji si mi dala
poslije onog koncerta.
Ona je Lutka Briga.
Lutka s kojom mogu razgovarati o svemu što me brine.
Razumijem.
Zašto uzdišeš?
Nešto nije u redu?
Ma ne, samo…
Zijevnula sam, ovako.
Zijevaš dok razgovaraš s dečkom?
Okrutno.
Ne, ja…
Sinoć nisam baš najbolje spavala.
Nisi?
Čuo sam te kako hrčeš.
Ja ne hrčem!
Stvarno sam hrkala?
Nisi.
Ha-ri.
Znaš li?
Što to?
Iskreno, baš mi je pao
kamen sa srca.
Bilo mi je grozno
tajiti vezu…
od svojega djeda.
Ali sad kad je više ne moram skrivati,
baš mi je laknulo.
Odsad to želim svima govoriti
i viđati se bez skrivanja.
Tako da…
da bismo to mogli, Ha-ri…
Da?
Trebali bismo se…
vjenčati…
Halo?
Prekida…
Halo?
Ha-ri?
Halo?
Ne čujem te. Halo?
Ha-ri.
Ha-ri!
Samo malo, ima li gdje kovanica?
Kovanice…
Kvragu.
Zašto je prekinulo u tako važnom trenutku?
Mislim da ću poslati Tae-mooa još ovaj mjesec.
Stoga mu osigurajte smještaj i auto u New Yorku.
Da, dobro.
Zar idem u SAD?
Gdje si bio?
Odgovori. Idem li?
Sjedni.
Nismo ni razgovarali o tome.
Činiš li to zbog Ha-ri?
Pokušavaš nas razdvojiti?
Misliš li da ćemo zato prekinuti?
Znam.
Znam da vas to neće razdvojiti.
Zašto onda to radiš? To ti nije nalik.
Dobro, zamislimo na trenutak
da odobravam vašu vezu.
Kad ljudi saznaju da se viđate,
misliš li da će ona moći ići na posao?
Zaposlenici će vas ogovarati.
Ti ćeš to podnijeti,
ali ona je obična zaposlenica.
Neće to moći izdržati.
Dok se situacija ne smiri,
dvije godine radi u američkom ogranku.
Ako se dotad ne predomisliš,
odobrit ću vašu vezu.
Ne.
-Tae-moo. -Dvije ili dvadeset godina, nije važno.
Zauvijek ću je voljeti.
Uostalom…
Ne želim više biti bez nje.
Oženit ću Ha-ri.
-Tae-moo! -Onda će glasine prestati.
Zato te molim
da blagosloviš našu vezu.
Možda sam trebala reći Tae-moou.
O braku sam najprije trebao razgovarati s Ha-ri.
Hajdemo za vikend na večeru.
Stvarno?
U posljednje vrijeme ne stignemo ni na spoj.
-Veselim se, znaš? -Aha.
Young-seo.
Tata. Što ti tu radiš?
Između ostalog, htio sam te vidjeti.
Tko je ovo?
Dobar dan. Ja sam Cha Sung-hoon…
I viđaš se s mojom kćeri?
Ti mene uhodiš?
Imam brojne doušnike.
Drago mi je, gospodine.
Mislim da te Young-seo skrivala
jer nije htjela da se upoznamo.
Što kažeš na večeru?
Što točno smjeraš?
Kako to misliš?
Zašto ne bih išao na večeru s kćerkinim momkom?
Nemojmo odugovlačiti. Može večeras?
U redu, dobro promiješaj nadjev.
Znam da im moramo pomagati,
ali mi sve živo radimo.
Gledaj s vedrije strane.
Učinkovitije je da mi nastavimo s tim.
Najradije bih dao otkaz jer ovo nije pošteno,
ali ne mogu jer se ženim.
Ženite se?
G. Gye, ženite se za gđu Yeo?
A što ću drugo? Cijela tvrtka zna za našu vezu,
pa moram preuzeti odgovornost.
Ne govori gluposti.
Kakav brak!
I vama je drago, gđo Yeo!
Gđice Shin?
Treba vas predsjednik uprave.
Treba me predsjednik uprave Kang?
Vratit ću se.
Zašto je zove?
Možda…
Hoće li otpustiti gđicu Shin?
Ne govorite besmislice.
Vidjet ćemo.
Zašto ste me zvali, gospodine?
Želim vas premjestiti u tvornicu u Daejeonu
dok se ova situacija ne smiri.
Dae…
Mislite…
Nije li to naš distribucijski centar?
Ondje nema posla za istraživače.
Ako niste zadovoljni,
podnesite ostavku.
Ost…
Ostavku?
Ima li novih objava?
Nema.
Bogati su jezivi. Uklonili su sve članke s tračevima.
BOLNICA KANGSUNG
Misliš li da ta zaposlenica Shin Ha-ri još ondje radi?
Nema šanse. Sigurno je već dobila otkaz.
Priča se da je prevarila unuka predsjednika uprave.
Sigurno je otpuštena.
O čemu razgovarate?
Što ste to rekle?
Gdje si…
Zašto mi nisi rekao?
Što to?
-To je… -Trebao si…
Trebao si mi reći.
Ha-ri je zacijelo patila bez mene.
A ja nisam ni znao.
Ideš u ured? Pričekaj da predsjednik uprave bude manje ljut…
Nakon sveg ovog vremena, da još čekam?
Ne mogu.
Hej, morate ovo čuti. Upravo…
RAZVOJNI TIM 1
Gdje je Shin Ha-ri?
Pozvao ju je predsjednik uprave Kang.
Prošlo je dosta vremena, no još se nije vratila.
Kvragu.
Što ti radiš ovdje?
O čemu si razgovarao s Ha-ri?
O premještaju u drugi ured.
Rekoh neka da otkaz
ako joj se to ne sviđa.
Jesi li…
Baš si to morao učiniti?
Glasine su sigurno doprle i do tebe.
Dobro znaš što je učinila ovoj tvrtki.
Zašto je ona kriva za to?
Ja sam kriv.
Ona se svidjela meni.
Ja sam ovo uzrokovao.
Mislim da ne shvaćaš koliko je ovo ozbiljno.
Upravni odbor
mogao bi tražiti da preuzmeš odgovornost
i podneseš ostavku.
Ako tako bude,
preuzet ću odgovornost i dati ostavku.
I zato…
ne diraj Ha-ri.
Tae-moo!
-Dobro došli! -Zdravo!
-Nema ga. -Danas onaj mladi vlasnik nije ovdje.
-Mladi vlasnik? -Da.
-Sjednite. -Hvala.
Mislite na Ha-rina oca?
Dušo, dođi malo.
Zašto?
Što je?
-Evo. -Što je?
-Zaboga. -Ne on!
Ovdje je bio…
Ovdje je bio jedan visoki zgodni mladić.
Da.
Sa djevojkom.
Djevojka i visoki mladić?
Misle li na Ha-ri i Ha-mina?
Vjerojatno pričaju o klincima. Oni su visoki.
Valjda.
Eno ga!
Zgodni mladi vlasnik!
Bojim se da griješite.
To je kolega moje kćeri.
-Što? -Ime mu je g. Gye.
Ali sigurna sam da je to on.
Zdravo. Jeste li…
Da, g. Gye?
Kako to da ste navratili u ovo doba?
Je li se Ha-ri vratila?
Molim? Ha-ri je otišla na posao.
Da.
Zar nije na poslu?
Ideš! Bok!
-Trebam te malo. -Nema problema.
Žao mi je. Sljedeći ću se put propisno predstaviti.
Oče i majko.
Dobro.
Je li on to nas upravo nazvao ocem i majkom?
Jest.
Vi to zahtijevate da dam ostavku, gospodine?
Da. Dajte ostavku
i napustite našu tvrtku.
Ne mogu…
to učiniti.
Molim?
Neću dati ostavku.
Znate li koliko se trudim od prvog dana?
Što sam sve osmislila?
Sve je bilo među prvih pet.
Riba s liste želja bila je i među prva tri proizvoda.
Povrh toga, najmlađa sam dobitnica nagrade Mega Hit.
Mislim da nema smisla da dam ostavku.
Ako je ljubav zločin,
onda sam zločinka.
Ali da dam ostavku?
Ne mogu, gospodine!
Trebala sam izostaviti zadnji dio.
Ha-ri, glupačo!
Zašto si sve to rekla?
Ne javlja se.
Što se dogodilo?
Teško je to sad objasniti.
Posudiš mi mobitel? Nisam ponio svoj.
Šurjače.
Nadam se da ćete se pomiriti, šogore.
Kako ti je g. Gye šogor?
-Mama. -Majko.
I maločas ste nas nazvali majkom i ocem.
Jeste li vi i Ha-ri…
U vezi? G. Gye?
Recite nam!
Kakav je vaš odnos s Ha-ri? I zašto ste došli kod nas?
-Je li? Recite mi! -Majko, to je…
Ne zovite me tako!
Imate debelo iznad 40 godina. I želite vezu s Ha-ri?
Mislite da je to u redu jer ste naočiti?
Odakle vam pravo?
Dušo, ne smiješ biti nasilna.
Radije idi.
-Kamo da ide? -Zašto?
Sve ću objasniti poslije.
Majko i oče.
Opet vi s tim!
Kamo ste krenuli, g. Gye?
-G. Gye! -Mama, slušaj me.
To nije g. Gye. To je predsjednik Go Fooda.
Što?
O čemu ti pričaš?
Kako taj tip može biti…
Ozbiljno vam kažem!
Bilo mi je teško držati jezik za zubima.
Dosta je rintanja. Imat ćete bogatog zeta!
Molim? Bogat je?
Predsjednik?
Bogat…
Baš me živciraš.
HA-MINOV MOBITEL NIJE GA UKRAO
Gdje si, Ha-ri?
Sung-hoone.
Je li sve u redu? Ako ne želiš biti ovdje, možemo otići.
Otac možda promijeni pjesmu i napravi ispad.
-Hajde… -U redu je.
Kad-tad to moramo obaviti.
Idemo.
Koliko se dugo viđate?
Više od mjesec dana.
Bio sam zabrinut za kćer, pa sam malo istražio.
Nemaš roditelje,
ali štićenik si g. Kanga?
Tako je.
G. Kang ti je novčano pomagao.
Znači li to da ne smiješ prijeći iz Go Fooda u drugu tvrtku?
-Ma idemo. -Young-seo.
-Dosta mi je.
Kako možeš takvo što pitati?
Zašto ne bih?
Čovjek mi možda postane zet.
Zet?
Da.
Ti si mi jedino dijete. Tko zna?
Zašto ne bih provjerio može li moj zet naslijediti moju tvrtku?
Hoćeš reći da odobravaš moju vezu sa Sung-hoonom?
Da ne odobravam, zašto bih ga pozvao na večeru?
Znam.
Znam da sam bio tvrdoglav i bahat.
Ali više ne želim biti na ratnoj nozi sa svojom jedinom kćeri.
Pokušajmo bolje razumjeti jedno drugo, što kažeš?
Također, bi li se vratila kući?
Young-seo.
Dobro.
No moram još razmisliti o povratku kući.
Što te muči?
Tata.
Kažu da se ljudi prije smrti čudno ponašaju.
Što ako je bolestan?
Ne vjerujem.
O dobrim stvarima
treba razmišljati pozitivno.
Ne misli odmah na loše stvari.
Samo ga nikad nisam takvog vidjela.
Oprosti, Sung-hoone.
Imaš li maramicu?
Nemaš.
Što?
Što je ovo?
Ništa. Vrati to.
To je za mene, nije li?
Prsten?
I to dijamantni?
Je li to prsten za prosidbu?
Pa, bliži se tvoj rođendan.
To je rođendanski dar.
Što? Dakle, nećeš me zaprositi?
Pa, s vremenom hoću.
Ali još nisam dobio blagoslov tvog oca.
I ne znam što ti misliš o tome.
Blagoslov smo dobili danas,
a i ja se želim udati za tebe.
Molim?
Tako da…
vjenčajmo se.
Sung-hoone.
Zar se ne želiš oženiti mnome?
Nije tako.
Ne uzimaj mi riječi iz usta.
Hoćeš li se udati za mene?
Ajme, Shin Ha-min poslao mi je govornu poštu.
Zaboga.
Ha-ri, ja sam.
Gdje si? Zašto mi se ne javljaš?
Tražio sam te, ali nigdje te nema.
Skrivaš li se jer se ljutiš na mene?
Molim te, nazovi me.
Ha-ri, gdje si?
Ja sam…
ispred božićnog drvca?
Kod N Seoul Towera sam.
Što tu radiš?
Ne znam.
Nisam imala drugih planova, pa sam šetala bez nekog cilja.
Tek tako?
Ostani tu. Stižem.
Čekaj…
Znaš li kako sam se zabrinuo?
Nisam dijete.
Više nikad nemoj nestati
bez riječi.
Prijevod titlova: Ema Horvath